NaiveNeuron/SloPal huggingface dataset:
J. Tkáčová, poslankyňa: (2003-11-11):
M. Maxon, poslanec: Pri tých mojich pozmeňujúcich návrhoch navrhujem dať hlasovať o každom bode osobitne.
D. Jarjabek, poslanec: (2006-08-03):
Pán poslanec Fronc, samozrejme, súhlasím s vami a myslím si, že aj v rámci ministerstva školstva sa nadviaže na všetko to dobré, čo v rámci ministerstva školstva sa vybudovalo a určite sa vybudovalo aj dobré, o tom vás môžem ubezpečiť, aj vo výbore pre školstvo sme o tom hovorili.
Hlina, Alojz, poslanec NR SR (2015-02-11):
Pán kolega Lipšic, to nebolo vo forme priameho nátlaku, že vy niekoho donútite to urobiť, nie, nepriamo. A ja vám garantujem, že špeciálne vo firme Váhostav, pokiaľ by vedeli, že bude taká situácia, tak v reštrukturalizačnom pláne by tých 50 % bolo, to si dovolím tipovať, lebo špeciálne Váhostav je nafullovaný ďalšími zákazkami, a to je ten obrovský cynizmus, on je nafullovaný neviem koľkými zákazkami v budúcnosti a on sa teraz otrasie, všetkých tých biedakov, ktorí ráno mrznú na tom nástupišti v Námestove a kde všade, otrasie sa, povie im, tu vám dáme 15 %, a ide zarábať. Ja to len pokúsim sa rýchlo zrekapitulovať. Aby sme neboli tu, že koncepčne, ježišmária, to je rečí, to až hlava bolí, že koncepčne. Poďme riešiť tých 1 300 veriteľov Váhostavu a ja vám garantujem, že dostanú viac vtedy, keď vyjde jednotný signál v tom, že vyzveme premiéra Fica, aby deklaroval, že je pripravený spraviť novelu zákona o verejnom obstarávaní v tom smere, že firma, ktorá prešla reštrukturalizáciou a v rámci reštrukturalizácie uspokojila pohľadávky v nižšej percentuálnej miere ako 50 %, sa nemôže zúčastniť ďalších zákazok. Vám garantujem, že veritelia Váhostavu dostanú 50 %, dostanú. Nemusí to byť ani v skrátenom, lebo oni, keď Široký bude vedieť, že to tu príde, tak on si to nedovolí, lebo vie, že je vonku z hry. On proste to urobí, on v reštrukturalizačnom, šanca je v tom, že ešte nebol predložený a nebol ešte ani schválený ten, keby to už mali za vodou jak tí druhí, tí z Hydrostavu, či z Doprastavu, mne sa to furt pletie, to už im niet pomoci. Ale veriteľom Váhostavu sa dá pomôcť, len musí zaznieť jednotný signál. A Široký ho pochopí, je dosť chytrý na to, aby to pochopil, že čo sa chystá.
T. Lebocký, poslanec: (2010-06-10):
Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Výbory Národnej rady Slovenskej republiky, teda výbor ústavnoprávny a výbor pre pôdohospodárstvo, životné prostredie a ochranu prírody, ktorým bol vládny návrh zákona pridelený, zaujali k nemu súhlasné stanovisko a odporučili ho Národnej rade Slovenskej republiky schváliť. A z uznesení výborov Národnej rady zároveň nevyplynul žiadny pozmeňujúci ani doplňujúci návrh. Gestorský výbor na základe stanovísk výborov v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku v znení neskorších predpisov odporúča Národnej rade Slovenskej republiky vládny návrh zákona o poskytovaní dotácie na kompenzáciu strát spôsobených nepriaznivou poveternostnou udalosťou, ktorú možno prirovnať k prírodnej katastrofe, prírodnou katastrofou alebo mimoriadnou udalosťou (tlač 1549) schváliť. Spoločná správa výborov Národnej rady Slovenskej republiky o prerokovaní predmetného vládneho návrhu zákona (teda parlamentnej tlače 1549) vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo, životné prostredie a ochranu prírody č. 579 z 10. júna 2010. Pán predsedajúci, skončil som, otvorte, prosím, rozpravu.
Laurenčík, Milan, podpredseda NR SR (2022-06-15):
V tejto chvíli vyhlasujem rozpravu za skončenú. Pýtam sa, či pani navrhovateľka chce ešte zaujať stanovisko, prípadne. Nie. Pán spravodajca? Nech sa páči.
Danko, Andrej, podpredseda NR SR (2024-05-14):
Poslanec Malatinec.
Petrák, Ľubomír, poslanec NR SR (2016-06-15):
Ďakujem pekne za slovo, pán podpredseda. V rozprave vystúpilo šesť poslancov a bol podaný jeden procedurálny návrh na zmeny lehoty na prerokovanie vo výboroch. Pán podpredseda, dajte, prosím, hlasovať o návrhu na pridelenie zákona jednotlivým výborom, a to ústavnoprávnemu výboru... (Prerušenie vystúpenia predsedajúcim.)
Ďuriš Nicholsonová, Lucia, podpredsedníčka NR SR (2017-03-31):
Pani poslankyňa Jurinová, nech sa páči, s reakciou.
Bittó Cigániková, Jana, poslankyňa NR SR (2022-10-25):
No, počúvajte, pán Mazurek, z časti aj súhlasím s tým, že v živote treba dodržiavať pravidlá, treba platiť, treba sa snažiť a že by sme nemali motivovať ľudí, aby vlastne, však nemusíte robiť nič a aj tak ste na tom rovnako. Ale na čo akože zasa ten nenávistný výstup, však akože asi je úplne legitímne žiadať, aby ľudia mali prístup k pitnej vode a nemusí byť preto človek zlý, aby takéto niečo zamýšľal. Práve akože urobiť takýto výstup pri takejto otázke mi príde, že to urobí zlý človek. A k tým faktickým veciam. Nie, pán minister nechce rušiť nemocnice, o tomto niečo viem, volá sa to optimalizácia siete nemocníc a deje sa to preto, lebo máme jednu z najhustejších sietí nemocníc v rámci EÚ, áno, to môže znieť dobre, ale ani náhodou nemáme dostatok personálu, technického vybavenia a nedávame dosť peňazí. Áno, riešenie je dať viac peňazí, ale to sa dlhé roky nedialo, a preto robíme to, že keď má nejaké, nejaká, nejaké ošetrenie, diagnóza, operačný zákrok sa robí minimálne napríklad 100-krát za rok, dajme tomu, a vidíme, že v tej nemocnici sa robí 4-krát za rok a vedľa v ďalšej 20-krát za rok a vedľa v ďalšej 30, tak to jednoducho sa spojí do jedného oddelenia. A viete prečo? Aby to bolo pre pacienta bezpečnejšie. To nie je rušenie, to je bezpečnosť. To je ako keď hráte tenis. Tak je rozdiel, keď ho hráte raz za mesiac a je rozdiel, keď ho hráte celý mesiac 2-krát denne, tak jednoducho ten výsledok po roku bude iný. Takto je to aj s operáciami. Čiže, prosím vás, nestrašte ľudí, lebo konečne niekto im ide zachraňovať životy. To sa ide diať. A takisto, že sa nevie pán minister dohodnúť s lekármi, a to nie je pravda, teraz som bola na stretnutí. Skončil sa výbor, z ôsmich bodoch na štyroch sa zhoduje s lekármi, konkrétne sa to týka rozpočtu, DRG, kontrolách, či sa dodržiavajú na nemocniciach, v nemocniciach, materiálno-technické zabezpečenie, čo sa týka navýšenia platu sestier a takisto nepeňažného plnenia, na to už nemám čas, ale keď budete chcieť, rada vám to vysvetlím, lebo evidentne máte rezervy v zdravotníckej tematike.
Martvoň, Anton, poslanec NR SR (2014-09-17):
Ďakujem pekne. No, pán poslanec Hlina, čakal som, že sa lepšie pripravíte na to, zvlášť, keď ste kvôli tomu merali až cestu na Oravu a na Orave sa objavíte, alebo teda v Dolnom Kubíne sa objavíte iba vtedy, keď potrebujete niečo na Martvoňa zistiť od pani, o ktorej sa o chvíľku celé Slovensko dozvie, kvôli čomu odišla. No, pán Hlina, ak niečo škodí SMER-u, tak SMER-u škodí jedine to, že zamestnávalo vášho bývalého asistenta a zamestnávalo člena vašej rodiny, aby mu dopomohlo k zamestnaniu. K tomu sa budem venovať tiež v mojom vystúpení a celé Slovensko bude vedieť, že pán Hlina tu vykrikuje iba kvôli tomu, že jeho asistent Kaššák a jeho rodina nedostali teplý flek po voľbách v roku 2012. O chvíľku sa to dozviete, pán Hlina.
Glváč, Martin, podpredseda NR SR (2019-05-13):
S reakciou, pani poslankyňa Nehézová.
Brocka, Július, poslanec NR SR (2010-12-16):
Pán poslanec Janiš, veľmi sa mi páčilo vaše vystúpenie, ale keby som ho chcel zhrnúť do niekoľkých viet, keď ste hodnotili to, ako páni Fico, Mečiar, Slota, Vážny spravovali túto krajinu v minulom volebnom období, tak by som to zhrnul do nasledujúcich viet. Oni keď spravovali štát, keď nakupovali, tak nakupovali najdrahšie. Keď ako štát predávali, tak predávali čo najlacnejšie. V každom prípade pre nás všetkých nevýhodné. Oni štát spravovali ako zlodeji. A to, keď pán Pelegrini spomína Jánošíka, tak to majú spoločné. Aj Jánošík bol zbojník. Ale Jánošík, on bral bohatým a rozdával chudobným. Na rozdiel od Jánošíka oni brali všetkým a dávali iba svojim. (Potlesk).
Jurčík, Ľudovít, poslanec NR SR (2011-03-23):
Pán predseda, ja by som chcel korigovať svoje hlasovanie. Ja som hlasoval „za“, ale neviem, asi som to zle stlačil, takže som vedený ako nehlasujúci.
Blaha, Ľuboš, podpredseda NR SR (2024-06-20):
Ďakujem pekne. Takže ďalšia otázka je od pani poslankyne Ingrid Kosovej na ministra práce, sociálnych vecí a rodiny Slovenskej republiky Erika Tomáša v tomto znení. (Reakcia z pléna.) Aha, nie je tu pani kolegyňa Kosová? Takže nebude odpovedať pán minister. Ďalšia otázka je od pani poslankyne Natálie Nash na ministra školstva, výskumu, vývoja a mládeže Slovenskej republiky Tomáša Druckera. Pani poslankyňa Nash tu je, hej? „Plánovanou zmenou financovania ministerstva školstva a ŠKD do prenesených kompetencií...“ Aha, to bude materských škôl asi, alebo čo to je to MŠ? Hej, hej, tak dáme MŠ a ŠKD, „... do prenesených kompetencií ministerstva školstva prídu samosprávy podľa návrhu zákona o 20 % svojho rozpočtu, čo sa stretlo s nesúhlasom a obavami financovať náklad na chod obcí. Do balíka, ktorý má byť samosprávam odobratý, boli okrem výnosov z podielu dane určených na financovanie vzdelávania detí a mládeže započítané aj náklady, ktoré samosprávy dofinancovávali navyše z iných zdrojov.“ Aké je stanovisko ministerstva k požiadavke, že rozdiel, ktorý samosprávy potrebovali na dofinancovanie MŠ a ŠKD, by mal zostať v rozpočte obcí a štát by mal tento rozdiel financovať zo štátneho rozpočtu. Pána ministra Druckera zastupuje pán minister Matúš Šutaj Eštok. Nech sa páči, máte slovo.
Klus, Martin, podpredseda NR SR (2019-11-29):
Keď budem vidieť, že to nestíhate, opýtam sa na všeobecný súhlas.
Fronc, Martin, poslanec NR SR (2011-05-27):
Ďakujem pekne, pán podpredseda. Kolega Číž, pozorne som počúval tvoje vystúpenie. Zaujali ma niektoré pasáže, ale jedna vec, ktorú si hovoril, že problém je v tom, že my sme vždy rozbití, že sa ako na Slovenku nikdy nedohodneme. No, ja mám pocit, že to v tejto chvíli ani tak celkom nie je, pretože my si myslíme v koalícii, že na to, čo sa tam udialo, na ústavu treba reagovať. Vy si myslíte takisto. Vy si myslíte, že táto reakcia je slabá, boli by ste zrejme za podstatne silnejšiu reakciu, ale pýtam sa: Čo je viac, žiadna reakcia alebo aj slabá? A nehovoriac o tom, že keď podporíte aj vy túto reakciu, tak podpora celého parlamentu posilní výrazne túto reakciu. Z toho sa domnievam, že by ste sa mohli dohodnúť, a predpokladám, že by ste mohli podporiť v konečnom dôsledku túto reakciu a prijať tento návrh vyhlásenia. Ďakujem.
Bugár, Béla, podpredseda NR SR (2019-09-17):
Nech sa páči, prezentujme sa a hlasujme. (Hlasovanie.) Prítomných 138 poslancov, za 109, proti 1, zdržalo sa 28 poslancov. Konštatujem, že tento návrh sme schválili. To bolo posledné hlasovanie. Vážené panie poslankyne, páni poslanci, budeme pokračovať o 11.30 hod. ďalšími návrhmi zákonov. (Prestávka.) (Po prestávke.)
Pellegrini, Peter, podpredseda NR SR (2020-05-12):
Ďakujem pekne. Ďalší v rozprave vystúpi pán poslanec Susko.
Laššáková, Jana, podpredsedníčka NR SR (2013-07-02):
Chce v rozprave zaujať stanovisko spravodajkyňa? Nech sa páči, pani podpredsedníčka.
A. Belousovová, podpredsedníčka NR SR: (2009-09-08):
Ďalej pristúpime k rokovaniu o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov . Návrh vlády je pod tlačou 1164. Prosím pána podpredsedu vlády Slovenskej republiky a zároveň ministra vnútra Slovenskej republiky pána Roberta Kaliňáka, aby vládny návrh zákona odôvodnil. Nech sa páči.
Hrnčiar, Andrej, podpredseda NR SR (2019-11-27):
Ďakujem. Jedna faktická poznámka. Pán poslanec Dostál.
Laššáková, Jana, poslankyňa NR SR (2011-07-11):
Ďakujem pekne za slovo. Ja takisto oceňujem, pán minister, že vystupujete v rámci rozpravy, chcem vám za to poďakovať, aby sme mohli na vás reagovať. A ja by som sa dotkla len tej časti, kde ste upozornili na flexikonto. Áno, flexikonto bolo v minulom volebnom období zavedené a reagovalo na hospodársku krízu, ale to bolo len na prechodné obdobie s tým, že toto ustanovenie malo platiť do konca roku 2012. Vy však zavádzate flexikonto ako trvalú súčasť Zákonníka práce. A to, si myslím, nie je správne. Ďakujem pekne.
P. Paška, predseda NR SR: (2009-06-19):
(Hlasovanie.) 142 prítomných, 70 za, 13 proti, 57 sa zdržalo, 2 nehlasovali. Návrh sme neschválili.
Bugár, Béla, podpredseda NR SR (2016-11-29):
Ďakujem pekne. Dávam slovo spravodajcovi z výboru pre hospodárstvo, pánovi poslancovi Michalovi Bagačkovi. Nech sa páči.
Vons, Peter, poslanec NR SR (2020-07-07):
Vážený pán podpredseda, vážené pani poslankyne, vážení páni poslanci, Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona, ktorým sa mení a dopĺňa zákon č. 55/2018 Z. z. o poskytovaní informácií o technickom predpise, predpise a o prekážkach voľného pohybu tovaru (tlač 139). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákonov je zrejmý účel navrhovanej úpravy. Po tretie. Vychádzajúc z oprávnení, ktoré pre mňa ako spravodajcu vyplýva z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Po štvrté. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Po piate. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbor predmetný návrh zákona prerokovali, výbory, aby výbory predmetný návrh zákona prerokovali do 11. septembra 2020 a v gestorskom výbore do 14. septembra 2020. Pán predsedajúci, otvorte, prosím, všeobecnú rozpravu.
Antal, Peter, poslanec NR SR (2019-06-18):
Ďakujem pekne, pán predsedajúci. Vážené panie poslankyne, vážení páni poslanci, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady, výbor pre financie a rozpočet, Výbor Národnej rady pre hospodárske záležitosti a Výbor Národnej rady pre pôdohospodárstvo a životné prostredie. Za gestorský navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 6. septembra 2019 a v gestorskom do 9. septembra 2019. Pán predsedajúci, otvorte, prosím, všeobecnú rozpravu.
Viskupič, Marián, poslanec NR SR (2023-05-09):
Pán predsedajúci, ďakujem pekne za slovo. Takže dovoľte mi uviesť, dovoľte mi uviesť návrh zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov, ktorý na rokovanie predkladajú poslanci Národnej rady Slovenskej republiky Marián Viskupič a Peter Kremský. Návrhom zákona sa zo zákona o dani z príjmov vypúšťa pravidlo týkajúce sa kontrolovaných zahraničných spoločností pre fyzické osoby, tzv. CFC pravidlá. Dôvodom zrušenia týchto pravidiel je, že v aplikačnej praxi vznikali otázky ohľadne ich proporcionality a účelnosti. CFC pravidlá pre fyzické osoby nie sú upravené európskou legislatívou. Smernica Rady Európskej únie č. 2016/1164 v čl. 1 (rozsah pôsobnosti) uvádza, že sa uplatňuje na všetkých daňovníkov, ktorí podliehajú dani z príjmu právnických osôb. Rovnako OECD v rámci akčného plánu BEPS reformy medzinárodného zdaňovania s cieľom zamedziť obchádzanie zdanenia nadnárodnými spoločnosťami a zamedziť spravodlivé odvádzanie daní tam, kde sa ekonomické aktivity uskutočňujú, uvádza, že pravidlá kontrolných zahraničných spoločností je nevyhnutné zaviesť pre právnické osoby, pripúšťa ako marginálnu možnosť aplikovať pravidlá aj na fyzické osoby. Návrh zákona nebude mať vplyv na rozpočet verejnej správy, keďže sa jedná o novú daň, z ktorej štát doteraz nemal žiadne daňové príjmy. Návrh zákona nemá sociálne vplyvy, nemá vplyvy na životné prostredie, na informatizáciu spoločnosti ani vplyvy na služby verejnej správy pre občana, ani vplyv na manželstvo, rodičovstvo a rodinu. Návrh zákona má pozitívny vplyv na podnikateľské prostredie, pozitívny vplyv návrhu zákona by sa mal prejaviť v oslabení trendu odchodu daňových subjektov do zahraničia. Návrh zákona je v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi Slovenskej republiky, medzinárodnými zmluvami a inými medzinárodnými dokumentmi, ktorými je Slovenská republika viazaná, ako aj s právom Európskej únie. Ďakujem pekne, toľko úvodné slovo a hlásim sa do rozpravy s trošku bližším vysvetlením. Ďakujem pekne.
Goga, Ľudovít, poslanec NR SR (2019-10-24):
Ďakujem pekne za slovo. Janka, no zaujímavý názor, musím povedať, že tá diskusia sa vyvíja naozaj veľmi zaujímavo. Ja si myslím, že už v minulosti tu boli zákony, ktoré prikazovali niečo, čo malo byť možno v rámci verejného záujmu, možno rozhodnutí podnikateľskej sféry alebo ľudí, ale toto je zaujímavý názor, zaujímavý návrh zákona. Zo zdravotného hľadiska je návrh absolútne neodškriepiteľný. Súhlasím s tým, pasívne fajčenie je nebezpečné pre ľudí, pochopiteľne, to, čo všetko odznelo, súhlasím. Na druhej strane sa treba pozerať na to, aké sú skúsenosti zo zahraničia, akým spôsobom sa to vyvíja. Však veľa zrejme všetci cestujeme, vidíme, čo sa udialo v Taliansku z tých zafajčených krčiem alebo tých čerpacích staníc, zrazu tam viete prísť a je tam perfektný vzduch. Všetci síce ale zase na druhej strane fajčia vonku, na tých verejných priestranstvách. Zákon platí, vyriešilo sa to nejakým spôsobom. Bude dôležité ale aj sledovať, aj jak bude druhé čítanie, že aké prídu pozmeňováky, pretože treba sa pozrieť aj na to ekonomické hľadisko. To ekonomické hľadisko je to, že niektoré reštaurácie alebo tie zariadenia verejného stravovania, ktoré v zahraničí buď zrušili fajčenie, alebo obmedzili fajčenie, tak stratili aj určitú časť klientely. A my si musíme pozerať, že dneska tí naši podnikatelia všetci plačú, pretože sú zavalení byrokraciou, poplatkami, daňami, je toho strašne veľa. Keď im ešte klesnú tržby, tak viem si predstaviť, že aj ich biznis pôjde dole a oni budú nútení zavrieť. Takže ja si myslím, že bude potrebné nájsť zdravý kompromis medzi tým, čo navrhovaný zákon bude presadzovať, a to, čo bude aj verejný záujem. Aj bude to zrejme asi naozaj na tom prevádzkovateľovi toho verejného stravovania, aby si stanovil tie pravidlá, akým spôsobom to bude realizovať. Ďakujem.
Bugár, Béla, podpredseda NR SR (2018-09-13):
Nech sa páči, prezentujme sa a hlasujme o návrhu zákona ako o celku. Prítomných 139 poslancov, za 137, 2 nehlasovali. Konštatujem, že návrh bol schválený. Vážené panie poslankyne, páni poslanci, to bol posledný návrh, o ktorom sme dnes hlasovali, takže vyhlasujem prestávku do 17.30 a budeme pokračovať. Chcem vás, samozrejme, upozorniť, že zajtra sa nehlasuje, ale budeme prerokovávať návrhy, ak tú nebudú poslanci alebo spravodajcovia, tak ako už sa to stalo dnes, tak okamžite ten zákon ide na koniec schôdze. Ďakujem pekne. (Prestávka.) (Po prestávke.)
Zmajkovičová, Renáta, podpredsedníčka NR SR (2013-12-17):
Pán poslanec Brocka. Nie je v sále. Pán poslanec Sulík, faktická, s reakciou.
Hrnčiar, Andrej, podpredseda NR SR (2019-02-14):
Takže teraz tá otázka od pána poslanca Martina Klusa, ktorý sa pýta ministra zahraničných vecí a európskych záležitostí Slovenskej republiky Miroslava Lajčáka: „Vážený pán minister, ako hodnotíte Aachenskú zmluvu medzi Francúzskom a Nemeckom z konca januára tohto roku? Mohlo by v prípade posilňovania spolupráce v takomto menšom formáte a v prostredí post brexit dôjsť k vylúčeniu niektorých členských krajín Európskej únie z debaty o závažných celoeurópskych témach? Sú podľa vás takéto obavy niektorých predstaviteľov Európskej únie opodstatnené?“
B. Bugár, podpredseda NR SR: (2002-05-22):
Nech sa páči, máte slovo. J. Tuchyňa, poslanec: Ďakujem, pán podpredseda. Vážené kolegyne, kolegovia. V rozprave vystúpili štyria poslanci, dvaja poslanci podali pozmeňujúce návrhy, dvaja buď vystúpili podporne, alebo vysvetlili problematiku zákona o obrane. Myslím si, že bude treba pri hlasovaní o spoločnej správe doplniť a vybrať ďalšie body na samostatné hlasovanie v súlade s tými návrhmi, ktoré tu jednoducho odzneli. Týka sa to predovšetkým bodu tri, osem, dvadsaťtri a ostatné sú riešené v spoločnej správe. Ďakujem za pozornosť.
Grendel, Gábor, podpredseda NR SR (2021-12-14):
Ďakujem pekne, pán minister. Prosím, zaujmite miesto pre navrhovateľov. Dávam slovo spoločnému spravodajcovi z výboru pre pôdohospodárstvo a životné prostredie pánovi poslancovi Jaromírovi Šíblovi, aby informoval Národnú radu o výsledkoch rokovania výborov o tomto návrhu zákona a aby odôvodnil návrh a stanovisko gestorského výboru.
Bugár, Béla, podpredseda NR SR (2016-11-22):
Ďakujem, pán minister. Teraz dávam slovo spoločnému spravodajcovi, ktorého určil navrhnutý gestorský výbor pre financie a rozpočet, pánovi poslancovi Emilovi Ďurovčíkovi. Pán poslanec, nech sa páči.
Šeliga, Juraj, podpredseda NR SR (2021-03-30):
Ďakujem pekne. Pán spravodajca, predpokladám, spolu s legislatívou registrujú pozmeňujúci návrh. Pán poslanec Krajniak bol jediný písomne prihlásený do rozpravy. Pýtam sa, či sa chce niekto prihlásiť do rozpravy ústne. Nikto. Ďakujem. Vyhlasujem rozpravu za skončenú. (Ruch v sále.) Páni, chcete zaujať stanovisko? Nie. Ďakujem. Prerušujem rokovanie o tomto bode. Vyhlasujem 3 minúty prestávku a budeme hlasovať o skrátených. (Zaznievanie gongu.) (Trojminútová prestávka.) (Po prestávke.)
Šeliga, Juraj, podpredseda NR SR (2020-06-03):
Pán poslanec Kuffa, nech sa páči, teraz je váš priestor v rozprave.
Jarjabek, Dušan, poslanec NR SR (2014-11-08):
Ďakujem pekne, pán predseda. Ja mám procedurálnu odpoveď. Čiže museli by sme hovoriť aj o inom druhu omamných návykových látok, o ktorých tuná už bola reč, dokonca niektorí sa k tomu aj popriznávali... (Reakcie v sále. Prerušenie vystúpenia predsedajúcim.)
Laššáková, Jana, podpredsedníčka NR SR (2015-11-20):
Ďakujem pekne, pán minister, zaujmite miesto určené pre navrhovateľov. A prosím spoločného spravodajcu z výboru pre financie a rozpočet, poslanca Štefana Hrehu, aby podal správu o výsledku prerokovania návrhu vo výboroch Národnej rady. Nech sa páči, pán spravodajca.
V. Veteška, podpredseda NR SR: (2004-03-03):
Budeme pokračovať v rokovaní Národnej rady. Nasleduje prvé čítanie o návrhu Ústavnoprávneho výboru Národnej rady Slovenskej republiky na vydanie zákona, ktorým sa zrušuje zákon č. 74/1958 Zb. o trvalom usídlení kočujúcich osôb v znení zákona č. 175/1990 Zb. Návrh zákona ste dostali ako tlač 552. Návrh na jeho pridelenie výborom máte v rozhodnutí č. 569. Dávam slovo predsedovi ústavnoprávneho výboru poslancovi Jánovi Drgoncovi, aby návrh zákona uviedol. Nech sa páči. J. Drgonec, poslanec: Ďakujem za slovo. Dámy a páni, v právnom poriadku každého štátu sa občas podarí nájsť zabudnutú právnu úpravu. Ja som robil doktorát z právnych dejín a pri tej príležitosti som sa stretol v Británií s jedným zákonom, ktorý pochádzal asi zo 17. storočia, bol o čarodejníctve, ale nebol zrušený a pri uplatnení v súčasnosti by dokonale umožňoval postihovať za čarodejníctvo každú ženu, ktorá používa kozmetiku. To na úvod, aby nevzniklo zdanie, že Slovenská republika v tomto prípade alebo v prípade zákona o trvalom usídlení kočujúcich osôb má niečo extrémne výnimočné. Máme teda zákon, ktorý v roku 1958, v októbri 1958 schválilo Národné zhromaždenie Československej republiky. Zákon o trvalom usídlení kočujúcich osôb vyjadroval predstavy z druhej polovice päťdesiatych rokov o tom, akým spôsobom by sa mali usídľovať kočujúce osoby, zjavne predovšetkým rómskeho etnika, aj keď to v tej úprave výslovne povedané nie je. Ako plynul čas, zákon platil naďalej. Hovoríme o zákone, ktorý má 5 paragrafov, aby nevznikli dohady o obrovskej podrobnej právnej úprave, ktorá niečo v skutočnosti rieši, hovoríme teda o 5-paragrafovom zákone, z ktorého dnes platia 4 paragrafy, a hovoríme o zákone, ktorý sa vymyká z predstáv európskej civilizácie na začiatku 21. storočia. Ten zákon totiž neberie do úvahy slobodu pohybu ako základné ľudské právo, ktoré je zaručené aj Ústavou Slovenskej republiky, a neberie do úvahy rad ďalších faktorov, ktoré v danej dobe nemali hodnotu, nemali význam, nemali váhu. Pretože tento zákon nielenže nie je uplatňovaný, ale svojou podstatou, svojou povahou by mohol privodiť problémy Slovenskej republike tak vo vzťahu k Rade Európy, ako vo vzťahu k Európskej únií, najjednoduchšie riešenie je ten zákon zrušiť. A z toho dôvodu ústavnoprávny výbor, keď sa k existencii tohto zákona dostal, keď sa o ňom dozvedel, tak sa na spoločnej schôdzi aj rozhodol predložiť plénu návrh na zrušenie zákona o trvalom usídlení kočujúcich osôb. Na záver ešte dve informácie. Po prvé, tento zákon, ktorý bol prijatý v Česko-Slovensku, bol v Českej republike rozhodnutím Národnej rady zrušený v roku 1998. A po druhé, z hľadiska možného dosahu na stav v našej spoločnosti ide o právnu úpravu, ktorá sa v skutočnosti už niekoľko desaťročí neuplatňuje, nedodržiava, neberie sa na ňu zreteľ. Čiže prípadná obava z toho, že zrušenie tohto zákona by malo za následok mohutné obnovenie kočovania, je jednoducho absolútne nepodložené. Ďakujem za pozornosť.
P. Hrušovský, predseda NR SR: (2003-12-09):
Nech sa  páči, pán poslanec Cabaj.
P. Hrušovský, predseda NR SR: (2004-09-07):
Prerušujem rokovanie o tomto bode programu. A prosím vás, pán podpredseda, aby ste z poverenia vlády uviedli ďalší návrh zákona, ktorým je vládny návrh zákona, ktorým sa mení a dopĺňa zákon Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov a o zmene a doplnení niektorých ďalších zákonov , ktorý prerokúvame ako tlač 815. Pán minister, máte slovo.
Mihál, Jozef, poslanec NR SR (2015-03-25):
Ďakujem, pani predsedajúca. V rozprave k zákonu nevystúpil nikto a poprosím, pani predsedajúca, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Žiga, Peter, podpredseda NR SR (2024-01-12):
Pani poslankyňa Števulová.
Lehotský, Tomáš, poslanec NR SR (2022-12-08):
Ďakujem veľmi pekne. Tomáš, ďakujem za tvoje vystúpenie. Musím povedať, že si veľkorysý z pohľadu tých, tých možných nejakých výhrad, ktoré tu zazneli. Ja mám na to názor taký, že sú určité oblasti a nie je ich veľa, v ktorých by sme sa nemali pozerať na to, koľko to bude finančne stáť. Rovnako ako by sme sa nemali pozerať na to, či to pre niekoho bude nejakým spôsobom záťaž alebo nebude záťaž a určite jedno z takých oblastí je naše vyrovnávanie sa s našou negatívnou históriou. Tiso bol alebo je teda vojnový zločinec, ktorý za to nakoniec zaplatil životom, je to človek, ktorý bol hlavným predstaviteľom nášho fašistického režim, kolaborantom s nacistickým Nemeckom, je to človek, ktorý poslal desaťtisíce slovenských Židov do nacistických táborov do plynu na istú smrť, ešte k tomu aj za to platil Nemecku peniaze. Ja si predstavujem tú situáciu, kedy by sme sa postavili zoči voči vnučkám, pravnučkám ľudí, ktorým Tiso poslal ich babičky, dedkov do plynu a povedali by sme im, viete čo, pardon akože, bohužiaľ, nevieme nariadiť a nevieme zabezpečiť to, aby v tej a v tej dedine, v tej a v tej obci sa ulica nevolala po Tisovi, lebo bude to stáť 500 eur a sto ľudí si bude musieť ísť meniť občiansky preukaz. No myslím si, že to je veľmi, veľmi necitlivé a veľmi nebezpečné pre našu historickú pamäť. My jednoducho ak sa chceme v nejakej chvíli vyrovnať s tým režimom, musíme ho odsúdiť a musíme ho odsúdiť aj takto symbolicky, lebo tie symboly sú veľmi dôležité a použil som Tisa, samozrejme, ako ten najvypuklejší problém, ale týka sa to aj iných predstaviteľov tohto režimu.
Figeľ, Ján, podpredseda NR SR (2013-05-17):
Ďakujem pekne. Otváram teda rozpravu, do ktorej som nedostal žiadnu písomnú prihlášku. Ústne chce sa niekto prihlásiť? Je tomu tak, jeden pán poslanec. Nech sa páči, Alojz Hlina, máte slovo.
Pellegrini, Peter, podpredseda NR SR (2020-04-24):
Pán poslanec Miroslav Kollár.
Antal, Peter, poslanec NR SR (2017-10-18):
Pán predsedajúci, ďalej budeme hlasovať o vyňatých bodoch zo spoločnej správy, ktoré gestorský výbor odporučil schváliť. Upozorňujem však, že v mojich pozmeňovacích návrhoch sa dotknuté ustanovenia precizujú. Dajte, prosím, hlasovať o bode 2.
Sulík, Richard, predseda NR SR (2010-08-04):
O. k., nech sa páči.
Ďuriš Nicholsonová, Lucia, podpredsedníčka NR SR (2017-12-01):
To sa ešte ukáže. Končím dnešný rokovací deň. Želám vám pekný víkend. Pokračovať budeme v utorok o deviatej hodine ráno. Do rozpravy je prihlásený pán poslanec Suchánek. (Prerušenie rokovania o 14.01 hodine.)
B. Bugár, podpredseda NR SR: (2004-10-22):
D. Dubovská, poslankyňa: Ďakujem pekne. Ja ešte raz musím sa zapojiť do tejto debaty. Tiež chcem povedať ešte práve to, že KDH nám stále rozpráva, že máme podporovať matky, aby sa rozhodli nie pre interrupcie, ale pre život. Každé dieťa má mať nárok na život a každé dieťa, keď sa narodí, nemôžeme posudzovať, či je bohaté alebo nie je bohaté. Je to dieťa, ktoré má isté nároky, isté náklady. Vyspelé štáty si tiež volia veľmi opatrne to, či budú mať deti. Tak zrejme tam sa netreba pozerať na to, že je to nejaký konzumný spôsob života, ale na to, ako tam funguje ekonomika, či tam tiež nie je luxusom mať dieťa. Nuž a čo som chcela povedať k svojej predrečníčke, k tomu sa dostávam až teraz. Otehotnieť nemá byť handicap, ale výsada. A to si musíme všetci uvedomiť. Rozprávala veľmi pekne, argumentačne rozprávala. A mne je veľmi ľúto, že pán poslanec Brocka nemal čas si ju vypočuť tak isto ako predchádzajúceho rečníka, odborníka, ktorého mi odporučil, že si mám vypočuť názory psychológov, psychiatrov, rozprával tu pôrodník. Takže by bolo dobré, aby občas počúval odborníkov on. Ďakujem. (Potlesk.)
Laššáková, Jana, podpredsedníčka NR SR (2014-04-01):
Nech sa páči, pán poslanec Nagy.
Viskupič, Jozef, poslanec NR SR (2013-09-06):
Ďakujem. Áno, Martin, sme tu v podstate, keď to zrátame, nejaké tri roky. A celý čas pravdepodobne z nášho hnutia a čím ďalej, tým viacej v spoločnosti rezonuje to, aby sme odanonymizovali túto snemovňu. To znamená, či už legislatívne alebo ak by bola vytvorená komisia na úrovni ministerstva vnútra ako v predchádzajúcom období, tak by sme boli predkladali to, aby váha preferenčného krúžku bola absolútna, to znamená, aby bola zrušená trojpercentná hranica nie kvôli posunu na kandidátke, ale preto, aby sme tu nemali ľudí, ktorí kandidovali síce z dvanásteho miesta na kandidátke, ale skončili na 45. mieste a napriek tomu sa tvária, že reprezentujú svojich voličov. Týmto ľuďom voliči skôr povedali: „Nechceme, aby ste boli poslancom, chceme, aby predtým, než sa vy stanete poslancom, ním bol iný, 44 ľudí.“ Ale systém, nazveme ho, vrchu kandidátky tomuto nenahráva. To znamená, je to jednoduchučká úprava, dúfam, že si ju pán minister osvojí, urobiť váhu krúžku v rámci kandidátky do absolútnej miery. A k tomu, čo hovoríš. Teraz to bude možno citlivá téma na základe toho, čo sa stalo počas posledných dní. Ale náš projekt, aj v duchu toho, čo sa v súčasnosti deje okolo pána poslanca Hlinu, je vyjadrenie presné. Ja si myslím, že on môže byť jediný nezaradený, pretože vo voľbách snažil sa podpísať pod náš volebný program a reprezentoval ho a zároveň mal svoj vlastný. Je to jediný nezaradený a nezávislý kandidát, všetci ostatní, ktorí kandidovali za politické programy svojich strán, pričom z tých strán vystúpili a budujú iné, tu podľa mňa nemajú čo hľadať.
V. Novotný, poslanec: (2007-05-09):
„Národná rada Slovenskej republiky na návrh troch poslaneckých klubov SDKÚ – DS, SMK – MKP, KDH žiada vládu Slovenskej republiky predložiť Národnej rade Slovenskej republiky v lehote do 15 dní správu o aktuálnom vývoji v slovenskom zdravotníctve po parlamentných voľbách 2006 a o realizovaných a pripravovaných opatreniach vlády Slovenskej republiky v rezorte zdravotníctva s tým, že uvedenú správu Národná rada Slovenskej republiky prerokuje na 10. schôdzi.“ Ďakujem pekne.
Zemanová, Anna, poslankyňa NR SR (2020-09-29):
Ja by som chcela poprosiť mojich kolegov poslancov, predsedov poslaneckých klubov, aby sme urobili teraz krátku poradu v tejto, v tejto veci vzhľadom na to, že je dohodnuté, že po prerokovaní všetkých bodov je voľba členov NKÚ, kde je potrebný vysoký počet prítomných poslancov, a považujem to za vážnu procedurálnu nedostatok a treba tieto veci... (reakcie z pléna), tieto veci treba vyjasniť. Takže poprosím krátku poradu, keby ste mohli vyhlásiť prestávku, aby sme sa dohodli, či je to problém, alebo nie.
P. Hrušovský, poslanec: (2010-02-09):
Ty si urobil veľmi podrobný historický exkurz do dejín aj Slovenského historického ústavu v Ríme. Veľkoryso sa zachovali všetci tí, ktorí boli a sú rektormi Ústavu sv. Cyrila a Metoda dnes už pápežského kolégia, ktorý podľa môjho názoru nie je miestom, kde by mal fungovať Slovenský historický ústav. A tu si treba položiť otázku, či je, alebo nie je v záujme štátu mať takúto vedeckú ustanovizeň, a kladiem si otázku, či práve zriadenú zákonom v Ríme. Osobne som toho názoru, že ak by bola vôľa, tak pri veľvyslanectve Slovenskej republiky by mohol pokojne fungovať takýto inštitút, ktorý by mohol plniť, ak by zo strany štátu bol záujem dostať sa aj do ešte neprebádaných historických súvislostí s vývojom slovenskej štátnosti. Podporujem túto myšlienku, obávam sa však, že nie... (Prerušenie vystúpenia časomerom.)
Majorová Garstková, Jana, poslankyňa NR SR (2023-05-25):
Vážené pani poslankyne, vážení páni poslanci, Výbor Národnej rady Slovenskej republiky pre verejnú správu a regionálny rozvoj ma uznesením určil na spravodajkyňu k návrhu zákona (tlač 1517). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla sa na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady, Výbor Národnej rady pre verejnú správu a regionálny rozvoj a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pán predsedajúci, otvorte, prosím, všeobecnú rozpravu.
Glváč, Martin, podpredseda NR SR (2019-04-04):
Otváram rozpravu o tomto bode programu. Pýtam sa, či sa chce prihlásiť niekto z poslancov do rozpravy. Jeden poslanec. Končím možnosť prihlásiť sa. Nech sa páči, pán poslanec Osuský.
Taraba, Tomáš, poslanec NR SR (2022-09-28):
Dámy a páni, návrh zákona, aby sa neplatili dane z poľnohospodárskej pôdy, je v princípe fajn, poľnohospodárstvo treba podporovať, ale štruktúra slovenského poľnohospodárstva je taká, že v určitých segmentoch majú Dáni, Holanďania a podobne 80-percentné vlastníctvo a aby Dáni a Holanďania neplatili ani z tej poľnohospodárskej pôdy, ktorú tu za babku vykúpili, žiadne dane, je dosť výrazné zvýhodnenie týchto subjektov oproti tým jednoduchým roľníkom, ktorí nemajú také miery dotácií, to znamená, že sa ešte finančne posilní postavenie týchto firiem, a preto ja si myslím, že druhá vec, ktorá je, ktorú by bolo treba odlíšiť v tom zákone, že ak niekto má len poľnohospodársku pôdu a nič na nej nerobí, nevykonáva žiadnu činnosť, tá pôda je jednoducho zaburinená a podobne, čo je, žiaľ, veľký trend dneska na Slovensku, tak nie je dôvod napríklad, aby takéto subjekty dane z toho neplatili, pretože daň je jedna z tých foriem, ktoré núti tých ľudí si rozmyslieť alebo teda tie subjekty, ktoré to idú obhospodarovať, že buď budem musieť platiť daň a žiaden výnos z tej pôdy nemám, alebo sa o tú pôdu musím starať. My teraz keď vytiahneme z toho ten jeden prvok, že ani nemusíte platiť miestne dane, tak okrem toho teda, že mestá a obce prídu o príjmy a budú musieť sa naťahovať s nejakým ministerstvom financií, že aby im to doplatili, to je teda technikália, možno sa to podarí, možno nie, ale stratíme tlak na to, aby tie poľnohospodárske subjekty na tých pozemkoch vykonávali nejakú poľnohospodársku činnosť, a preto podľa mňa na podporu poľnohospodárstva je možno lepšie ísť tou cestou, ako idú západné štáty, že napríklad malí farmári, malé poľnohospodárske družstvá alebo do veľkosti, ako sa určí, sa povie, že nebudú platiť dane také, ako sa platia, ale povedzme iba polovičné dane. To je proste jedna z alternatív, ktorá je veľmi dôležitá, aby tá poľnohospodárska činnosť, ktorá je s minimálnou maržou, ktorá je s minimálnou maržou, a práve kde sú tí slovenskí malí poľnohospodári likvidovaní, pretože nemajú ani takú mieru dotácie ako na západe z toho dôvodu, že sme vyrokovali zlé podmienky pri vstupe do EÚ a druhá vec, čo je ešte horšie, že nie sú súčasťou nejakých veľkých poľnohospodárskych koncernov, ktoré vedia sem posielať napríklad techniku, ktorú už v Holandsku, v Nemecku považujú za zastaralú, kde si zoberú nové dotácie, nakúpia si nové kombajny, tak to posielajú sem. Na slovenské pomery je to stále kvalitné, ale ten slovenský roľník, ten tieto možnosti nemá. Takže ako idea v poriadku, len sú tu proste tieto nástrahy. Po prvé, ešte raz opakujem, Holanďania, Dáni a všetci tí, ktorí majú dominantné postavenie v slovenskom poľnohospodárstve, nebudú platiť k tomu ešte dane, a druhá vec, že nebudú vlastne mať insentívu alebo teda dôvod tí, ktorí majú zanedbané pozemky, už vôbec sa o tie pozemky starať, lebo jednoducho len tak to tam leží. Takže ja si myslím, že ak by vznikla nejaká zhoda, poďme cestou zníženia daní pre poľnohospodárstvo ako také pri platení daní z príjmov. Ďakujem.
Danko, Andrej, predseda NR SR (2019-05-16):
Vyhlasujem všeobecnú rozpravu za skončenú. Chce k rozprave zaujať stanovisko navrhovateľka? Nie. Pán spravodajca? Nie. Prerušujem rokovanie o tomtom bode programu. Pristupujem k prvému čítaniu návrhu poslanca Žarnaya na vydanie zákona, ktorým sa dopĺňa zákon č. 552/2003 Z. z. o výkone prác vo verejnom záujme. Návrh zákona má parlamentnú tlač 1461, návrh na jeho pridelenie na prerokovanie výborom je v rozhodnutí č. 1549. Dávam slovo poslancovi Žarnayovi, aby návrh zákona uviedol. (Rokovanie o návrhu poslanca Národnej rady Slovenskej republiky Ota Žarnaya na vydanie zákona, ktorým sa dopĺňa zákon č. 552/2003 Z. z. o výkone práce vo verejnom záujme , tlač 1461.)
T. Cabaj, podpredseda NR SR: (2010-03-02):
Otváram všeobecnú rozpravu. Konštatujem, že písomne sa do rozpravy nikto neprihlásil. Pani poslankyne, páni poslanci, kto má záujem do rozpravy sa prihlásiť ústne? Nikto sa nehlási. Končím možnosť prihlásiť sa do rozpravy a zároveň vyhlasujem rozpravu za skončenú. Prerušujem rokovanie o tomto bode programu. Nasleduje druhé čítanie o vládnom návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov . Vládny návrh zákona má parlamentnú tlač 1382, spoločnú správu máme pod tlačou 1382a. Návrh zákona má odôvodniť pán minister Ľubomír Vážny. Vyhlasujem krátku prestávku. (Krátka prestávka.) (Po prestávke.)
Paška, Pavol, predseda NR SR (2012-06-19):
V pohode, v poriadku. Bude to v zápise, tak ako ste navrhli. Dobre, ďakujem pekne. Dámy a páni, prešli sme všetky návrhy, ktoré odzneli. Vzhľadom na zmeny a doplnenie programu budeme teraz hlasovať o návrhu programu 3. schôdze Národnej rady ako o celku. (Hlasovanie.) 137 prítomných, 89 za, 4 proti, 44 sa zdržalo. Konštatujem, že sme schválili návrh programu 3. schôdze Národnej rady. Dámy a páni, na základe môjho pozvania o 13.30 hodine vystúpi pán podpredseda Európskej komisie pán Maroš Šefčovič. A budete mať možnosť po jeho vystúpení na neho reagovať otázkami. Takže vyhlasujem štvorminútovú prestávku do 13.30 hodiny a o 13.30 hodine začneme vystúpením pána podpredsedu Európskej komisie. Ďakujem. (Krátka prestávka.) (Po prestávke.)
Krúpa, Juraj, poslanec NR SR (2024-04-17):
Ďakujem, Tomáš, za to, ako si to pekne zhrnul. V podstate si vypichol presne tie problémy, ktoré táto vláda vytvára v Európskej únii. Oni si totižto neuvedomujú jednu zásadnú vec a to má aj taký trošku geopolitický rozmer, a to je sila a slabosť malého štátu v medzinárodnom prostredí. Tá sila sa odráža od toho, kam patrí, akých má spojencov a partnerov a či vie s nimi vyjednať aj nejaké vlastné národné pozície, také, ktoré by posilňovali aj medzinárodne. A, samozrejme, týmto automaticky aj, že je súčasťou či už Európskej únie, alebo Aliancie sa posilňuje aj jeho medzinárodné postavenie. Oslabovanie postavenia Slovenska v týchto inštitúciách oslabuje a ohrozuje medzinárodné postavenie Slovenskej republiky vo svete. To, akým spôsobom pristupujete práve k týmto témam, nás jednoznačne posúva na okraj diania v Európskej únii. A áno, je to pravda, je viacero takých formátov, do ktorých už Slovenská republika nie je pozývaná, nediskutuje sa s ňou a v podstate sa stávame súčasťou alebo partnerom tej krajiny, ktorá je izolovaná v rámci Európskej únie, teda Maďarska, a nemôžme, samozrejme, očakávať, že takýmto spôsobom niečo dosiahneme, práve naopak. Ale ďalšia vec, ďalšia, ďalší problém, ktorý tu je, že to, čo táto vláda vníma, respektíve je len to, že čo nechce od Európskej únie. Nemá absolútne žiadnu predstavu, čo od Európskej únie chcieť, aká vízia byť mala byť Európskej únie, aká vízia by mala byť vôbec a postavenie Slovenska v tejto Európskej únii. Celý čas len to, čo nechceme, čo sa nám nepáči, ale nie to, čo by sme chceli dosiahnuť... (Prerušenie vystúpenia časomerom.)
Blaha, Ľuboš, podpredseda NR SR (2024-01-24):
Vážené pani poslankyne, páni poslanci, na žiadosť našich technikov vyhlasujem teraz technickú prestávku od 23.50 hod. do 00.15. hod., potom budeme pokračovať faktickými poznámkami na vystúpenie pána podpredsedu Šimečku. (Prerušenie rokovania o 23.50 hodine.) 25. januára 2024 (Pokračovanie rokovania o 00.15 hodine.)
P. Hrušovský, predseda NR SR: (2004-12-15):
Páni poslanci, prosím o pokoj v rokovacej sále. Je súhlas s tým, aby sme odložili bod interpelácie na členov vlády na nasledujúcu schôdzu Národnej rady? (Reakcia poslancov spojená s potleskom.) Môžem považovať vyjadrením potlesku k tomuto návrhu tento bod programu za schválený? (Súhlasná reakcia pléna.) Prosím, páni poslanci, aby ste zaujali miesta v rokovacej sále. Pristúpime teraz k hlasovaniu o jednotlivých prerokovaných bodoch programu. Chcem vás informovať, že po odhlasovaní prerokovaných bodov programu vystúpi vysokoškolský umelecký spevácky zbor s krátkym programom, po ktorom bude nasledovať vianočné a novoročné pozdravenie sa poslancov a týmto by sme skončili rokovanie 33. schôdze Národnej rady. Teraz pristúpime k hlasovaniu o jednotlivých prerokovaných bodoch. Poprosím pána poslanca Miklušičáka, aby z poverenia ústavnoprávneho výboru predložil návrhy hlasovaní k prerokúvanému vládnemu návrhu zákona o politických stranách a politických hnutiach (tlač 906). Nech sa páči, pán poslanec Miklušičák. J. Miklušičák, poslanec: Ďakujem. Vážený pán predseda, dajte hlasovať o tom, že Národná rada sa rozhodla pokračovať v rokovaní o predmetnom návrhu zákona v druhom čítaní.
Laurenčík, Milan, podpredseda NR SR (2021-06-17):
Páni poslanci, prosím, kľud v sále. Ďalšiu faktickú poznámku má pán poslanec Stanislav Mizík. Nech sa páči.
Danko, Andrej, predseda NR SR (2016-04-20):
Ďakujem. Pani poslankyňa Anna Verešová s faktickou poznámkou.
Zs. Simon, minister pôdohospodárstva SR: (2003-09-10):
V návrhu zákona sa zohľadňujú špecifiká predmetu a účelu poľnohospodárskych a lesných nájmov a usiluje sa o vyváženú úpravu postavenia účastníkov nájomného pomeru, ako aj ochranu verejných záujmov spoločenských s pozemkami pri ich využívaní v poľnohospodárstve a lesníctve. Dôležitosť nájomných pomerov v súčasných podmienkach slovenského poľnohospodárstva a ich adekvátne právne úpravy je zvýšená niektorými historickými vzniknutými danosťami štruktúry pozemkového vlastníctva. Problematika nájmu pozemkov nie je v práve Európskej únie upravovaná. Predkladaný návrh zákona nebude mať dosah na štátny rozpočet. Vážený pán predsedajúci, vážené pani poslankyne, vážení páni poslanci, vzhľadom na potrebu upraviť problematiku predmetného nájmu a vytvorenie právneho rámca na jeho uplatnenie v praxi dovoľujem si vás požiadať o prerokovanie predkladaného vládneho návrhu zákona a vyjadrenie súhlasu s ním. Ďakujem. P. Rusko, podpredseda NR SR: Ďakujem pekne pánovi ministrovi. Prosím, aby si sadol na miesto pre navrhovateľa. Dávam slovo spravodajcovi, ktorého určil navrhnutý gestorský výbor pre pôdohospodárstvo, pánovi Zoltánovi Horváthovi.
Blanár, Juraj, podpredseda NR SR (2021-10-06):
Šesť faktických poznámok na vaše vystúpenie. Ako prvý pán poslanec Martin Čepček, nech sa páči. Pustite pána poslanca Čepčeka.
Grendel, Gábor, podpredseda NR SR (2021-09-21):
Ďakujem, pán poslanec. Otváram rozpravu, do ktorej som nedostal žiadnu písomnú prihlášku. Pýtam sa, či má niekto záujem prihlásiť sa ústne. Ako jediná pani navrhovateľka. Končím možnosť prihlásiť sa ústne do rozpravy. Nech sa páči, pani navrhovateľka.
Krnáč, Kamil, poslanec NR SR (2011-05-17):
Ďakujem. Pán poslanec Fico, chcem len zareagovať na vašu výhradu, že žiadny poslanec vládnej koalície nikdy neprejavil záujem o verejnú voľbu pred konaním tej prvej tajnej voľby. Prečítam vám citát z môjho článku na blogu 25. októbra, to znamená tri dni pred podaním prvého návrhu na voľbu kandidáta na generálneho prokurátora. Citujem: „Predtým však urobím všetko preto, aby voľba generálneho prokurátora mohla byť verejná a aby verejnosť presne vedela, kto súčasnú nečinnosť orgánov činných v trestnom konaní podporuje. Keďže v tajnej voľbe nie je viditeľné, kto koho podporil, nepripustil by som podozrenie, že jedným z podporujúcich súčasného generálneho prokurátora som aj ja.“ Ďakujem. (Potlesk.)